《厓门二十首 其九》
明代·郭棐

稠花乱蕊裹江滨，地迥难招自古魂。

一望青山便惆怅，空馀金碧半尘昏。

绣楹锦柱蛟龙泣，古殿微风鸟雀喧。

凤辇不来春欲暮，步虚空绕紫云端。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。